Selvom Aalborg Karneval for de fleste sluttede lørdag, er der stadig masser af gang i Kildeparken søndag. Her er fest og farver dog skiftet ud med oprydning. Det er foreninger, der er blevet hyret ind for at rydde op, og lønnen for oprydning går til turneringer og ferielejre for foreningernes medlemmer. -  Det er foreninger, vi er rigtig, rigtig glade for at arbejde sammen med – de gør virkelig en stor indsats her i parken, siger Mette Bugge, der er talsmand for Aalborg Karneval. Oprydningen i Kildeparken begyndte søndag morgen klokken syv. Og vejrguderne gav en hånd med, da en mindre regnbyge hjalp med at vaske byen ren efter et vellykket karneval med 80.000 paradedeltagere.
Foreninger sørgede for oprydningen efter Aalborg Karneval. Se billederne her.